خوست ‏د افغانی سرې میاشتې له لوری نن دوشنبه د شعبان د میاشتې پر ۲۲مه د خوست ولایت مرکز په ګډون په ۵ ولسوالیو کې د وروستیو اورښتونو له امله ۱۸ پېښځپلو کورنیو سره د ۴ قلمه غیر خوراکی توکو چې هرې کورنۍ ته په کې ۱ د پخلنځی سیټ، ۵ کمپلې، یو ترپال او ۲ د اوبو بوشکې شاملې وې، مرسته وشوه. پکتیا ‏نن دوشنبه د شعبان د میاشتې پر ۲۲مه د افغانی سرې میاشتې له لوری د پکتیا ولایت اړوند ښوونیز مرکز کې ۲۵۰ تنو زده کوونکو ته ۷۵۰ کتابچې او ۵۰۰ قلمونه ووېشل شول، چې هر زده کوونکی ته ۳ کتابچې او ۲ قلمونه ورکړل شول. کنړ ‏نن دوشنبه د شعبان د میاشتې پر ۲۲مه د افغانی سرې میاشتې له لوری د کنړ ولایت مرکز اسعد آباد کې له ۵۱ تثبیت شویو سوالګرو کورنیو سره په ټولیز ډول ۲۵۴،۰۰۰ افغانۍ نغدی مرسته ترسره شوه. په یاده نغدی مرسته کې پر ۵۰ کورنیو د کورنۍپه سر ۵،۰۰۰ او یوې کورنۍ ته ۴،۰۰۰ افغانۍ ورکړل شوې. خوست ‏افغانی سرې میاشتې د خپل روغتیایی اساسی کلینیک، فرعی کلینیک او ګرځنده روغتیایی ټیم له لارې د خوست ولایت په بېلابېلو سیمو کې د تېرو ۳۰ ورځو په لړ کې په ټوله کې ۲۸۱۴۸ تنه وګړو ته روغتیایی خدمات وړاندې کړی. په یاده موده کې ۱۵۰۴۵ تنو ته له معاینې وروسته په وړیا توګه درمل ورکړل شوی،د ۳۱۶ ټپیانو پانسمان شوی، ۲۷۴۴ ښځو او ماشومانو ته بېلابېل واکسینونه تطبیق شوی، ۶۴۲۰ تنو ته روغتیایی مشورې او ۶۷۴ میندو ته له ولادت وړاندې او وروسته د شخصی روغتیا ساتنې اړوند لارښوونې شوی. همدا ډول ۲۴۲۹ خوار ځواکو ماشومانو ته د ځانګړو خوراکی توکو د ورکړې ترڅنګ ۵۲۰ میندو ته د کورنۍ د تنظیم په اړه عامه پوهاوی هم ورکړل شوی.